Legal Document

Category: 24

Text:
207. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.οικ.58199/2802 της 2-14 Οκτ.2003 (ΦΕΚ Β΄1515) Ρύθμιση των τεχνικών και λεπτομερειακών ζητημάτων για την ταξινόμηση οχημάτων που μεταφέρουν ευπαθή τρόφιμα και υπάγονται στις διατάξεις της Ευρωπαϊκής Συμφωνίας ATP για τις διεθνείς μεταφορές.  Έχοντας υπόψη : 1. Τις διατάξεις : α) του άρθρου δεύτερου του ν. 2006/1992 "Κύρωση Ευρωπαϊκής Συμφωνίας για τις διεθνείς μεταφορές ευπαθών τροφίμων και για τον ειδικό εξοπλισμό που θα χρησιμοποιείται γι' αυτές τις μεταφορές (ΑΤΡ) που υπογράφηκε στη Γενεύη την 1η Σεπτεμβρίου 1970" (Α' 11) και β) της αριθμ. 33638/1627/16-9-2003 "Αποδοχή της συμφωνίας για τις διεθνείς μεταφορές ευπαθών τροφίμων και για τον ειδικό εξοπλισμό που θα χρησιμοποιείται γι΄ αυτές τις μεταφορές (ΑΤP) όπως υπογράφηκε στη Γενεύη την 1η Σεπτεμβρίου 1970, και τροποποιήθηκε και ισχύει την 15η Μαΐου 2003" (Β' 1399) γ) του άρθρου 29Α του ν. 1558/1985 (Α΄ 137) όπως αυτό προστέθηκε με το άρθρο 27 του ν. 2081/1992 (Α΄ 154) και αντικαταστάθηκε από το άρθρο 1 παραγρ. 2α του ν. 2469/1997 (Α΄ 38). 2. Την ανάγκη ρύθμισης τεχνικών και λεπτομερειακών ζητημάτων εφαρμογής των διατάξεων της Αναθεωρημένης Ευρωπαϊκής Συμφωνίας (ATP) σχετικά με την ταξινόμηση οχημάτων που εκτελούν διεθνείς μεταφορές ευπαθών τροφίμων. 3. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Ορισμοί Για τους σκοπούς της παρούσης ισχύουν οι παρακάτω ορισμοί : Συμφωνία ATP : Η Συμφωνία για τις διεθνείς μεταφορές ευπαθών τροφίμων και για τον ειδικό εξοπλισμό που θα χρησιμοποιείται γι΄ αυτές τις μεταφορές ( ATP ) η οποία υπεγράφη στην Γενεύη την 1η Σεπτεμβρίου 1970, όπως ισχύει. Ελληνικό Εξουσιοδοτημένο Εργαστήριο ATP : Εξουσιοδοτημένο από το Υπουργείο Μεταφορών και Επικοινωνιών Εργαστήριο ATP που έχει την έδρα του εντός της Ελληνικής Επικράτειας και είναι διαπιστευμένο από το ΕΣΥΔ ( Εθνικό Συμβούλιο Διαπίστευσης ). (Μετά τη σελ. 402,330) Σελ. 402,331 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.205-207 Άρθρο 2 1. Σε κάθε όχημα που διαθέτει καινούργιο ή μεταχειρισμένο εξοπλισμό ( θάλαμο ) ψυχόμενο ή θερμαινόμενο και τίθεται σε κυκλοφορία στη Ελλάδα για να εκτελεί διεθνείς οδικές μεταφορές ευπαθών τροφίμων, χορηγείται άδεια κυκλοφορίας, όταν υπάρχει σε ισχύ πιστοποιητικό συμμόρφωσης σύμφωνα με τα πρότυπα της Συμφωνίας ATP, ισχύος έξι ( 6 ) ετών, το οποίο κατά τον χρόνο της ταξινόμησης ισχύει για ένα τουλάχιστον έτος ακόμη. Το παραπάνω πιστοποιητικό εκδίδεται από Ελληνικό Εξουσιοδοτημένο Εργαστήριο ATP ή από αρμόδια αρχή χώρας συμβαλλόμενης στην Συμφωνία ΑΤP. 2. Σε οχήματα που διαθέτουν μεταχειρισμένο εξοπλισμό ψυχόμενο ή θερμαινόμενο και είναι εφοδιασμένα με πιστοποιητικό συμμόρφωσης ATP ισχύος έξι ( 6 ) ετών που έχει εκδοθεί από συμβαλλόμενη στη Συμφωνία ATP χώρα, στην οποία το πρώτον είχαν ταξινομηθεί, χορηγείται άδεια κυκλοφορίας από αρμόδια Υπηρεσία Μεταφορών και Επικοινωνιών της οικείας Νομαρχιακής Αυτοδιοίκησης αν κατά τον χρόνο ταξινόμησής τους στην Ελλάδα το πιο πάνω πιστοποιητικό ισχύει για χρονικό διάστημα μικρότερο του έτους και ο ενδιαφερόμενος προσκομίσει πιστοποιητικό ATP ισχύος τριών ( 3 ) ετών που έχει εκδοθεί από Ελληνικό Εξουσιοδοτημένο Εργαστήριο ATP. Άρθρο 3 Διαδικασία 1. Για την έκδοση από το Ελληνικό Εξουσιοδοτημένο Εργαστήριο ATP του πιστοποιητικού συμμόρφωσης ATP του προηγουμένου άρθρου, σύμφωνα με τα πρότυπα της Συμφωνίας ATP (Υπόδειγμα που δίδεται στη Αγγλική και Ελληνική γλώσσα στο προσάρτημα 3, παράρτημα 1 της Συμφωνίας ΑΤP) απαιτούνται κατά περίπτωση τα εξής :  α) Για καινούργιο εξοπλισμό μεμονωμένο ή συναρμολογούμενο στην χώρα μας ή παραγόμενο εν σειρά σύμφωνα με την παρ. 2(α) του προσαρτήματος 1 του παραρτήματος 1 της Συμφωνίας ATP : α.1. Έκθεση ελέγχου Ελληνικού Εξουσιοδοτημένου Εργαστηρίου ATP ή Εργαστηρίου άλλης χώρας συμβαλλόμενης στην Συμφωνία ATP στην οποία προσδιορίζεται : -η μονωτική ικανότητα του εξοπλισμού με μέτρηση του συντελεστή Κ σύμφωνα με τις παρ. 7 έως 25 του κεφ. Β΄ του προσαρτήματος 2 του παραρτήματος 1 της Συμφωνίας ATP. Σελ. 402,332 Τεύχος -Σελ.  -η αποδοτικότητα των θερμικών συσκευών του εξοπλισμού που έχει μετρηθεί είτε σύμφωνα με τις παρ. 32 έως 47 του κεφ. Γ΄ του προσαρτήματος 2 του παραρτήματος 1 της Συμφωνίας ATP, είτε σύμφωνα με τη διαδικασία που περιγράφεται στην παρακάτω παρ. α.3. για την περίπτωση που η αποδοτικότητα προκύπτει από πιστοποιητικό εργαστηρίου σύμφωνα με τη διαδικασία της παρ. 41 του προσαρτήματος 2 του παραρτήματος 1 της Συμφωνίας ATP, το οποίο και συνυποβάλλεται.  Σε περίπτωση έκθεσης ελέγχου του εργαστηρίου του εξωτερικού υποβάλλεται και πλήρης μετάφρασή της δεόντως επικυρωμένη. Στις εκθέσεις αυτές αναφέρεται ο τόπος και ο χρόνος που πραγματοποιήθηκε ο έλεγχος. α.2. Βεβαίωση του κατασκευαστή ή του αντιπροσώπου του στην Ελλάδα ότι πρόκειται για καινούργιο θάλαμο και δηλώνεται το έτος κατασκευής του. 21.Θ.α.207 Διεθνείς Μεταφορές Επιβατών και Εμπορευμάτων α.3. Αντί της διαδικασίας μέτρησης της παρ. α.1 για την αποδοτικότητα των θερμικών συσκευών του εξοπλισμού, έκθεση ελέγχου από το Ελληνικό Εξουσιοδοτημένο Εργαστήριο ATP ή εργαστηρίου άλλης χώρας συμβαλλόμενης στην Συμφωνία ATP περί επαλήθευσης της αποδοτικότητας του εξοπλισμού με τη διαδικασία των παραγράφων 3 και 49 του προσαρτήματος 2 του Παραρτήματος 1 σε εξωτερική μέση θερμοκρασία 30° C, στην περίπτωση που η αποδοτικότητα των θερμικών συσκευών του εξοπλισμού προκύπτει από πιστοποιητικό εργαστηρίου σύμφωνα με τη διαδικασία της παρ. 41 του προσαρτήματος 2 του Παραρτήματος 1 της Συμφωνίας ATP, το οποίο και συνυποβάλλεται.  α.4. Βεβαίωση του κατασκευαστή του θαλάμου ή του αντιπροσώπου του εργοστασίου κατασκευής του μηχανισμού με την οποία βεβαιώνεται ότι η θερμική συσκευή του εξοπλισμού δεν έχει χρησιμοποιηθεί ( είναι καινούργια ) α.5. Πιστοποιητικό συμμόρφωσης από τον κατασκευαστή του εξοπλισμού ( θαλάμου ) σύμφωνα με το υπόδειγμα και πλήρης μετάφρασή του δεόντως επικυρωμένη, σε περίπτωση εξοπλισμού παραγόμενου εν σειρά. β) Για μεταχειρισμένο εξοπλισμό χωρίς πιστοποιητικό συμμόρφωσης ATP ή με πιστοποιητικό συμμόρφωσης ATP που έχει λήξει ή με ATP ισχύος τριών ( 3 ) ετών που έχει εκδοθεί χωρίς τη διαδικασία που περιγράφεται παρακάτω στην παρ. ( γ ), απαιτείται το δικαιολογητικό της παραπάνω παρ. α.1.   γ) Για μεταχειρισμένο εξοπλισμό της παρ. 2 του άρθρου 2 της παρούσης, πέραν του ισχύοντος πιστοποιητικού συμμόρφωσης ATP και της αλλοδαπής άδειας κυκλοφορίας του οχήματος, απαιτείται το προβλεπόμενο δικαιολογητικό της παρ. α.3. του άρθρου 3 της παρούσας απόφασης, καθώς και έκθεση από Ελληνικό Εξουσιοδοτημένο Εργαστήριο ATP μετά από έλεγχο, σύμφωνα με την παρ. 26 του προσαρτήματος 1 του Παραρτήματος 1 της Συμφωνίας ATP.  2. Το χορηγούμενο Πιστοποιητικό ΑΤΡ είναι ισχύος 6 ή 3 ετών ανάλογα με την περίπτωση, από την ημερομηνία ελέγχου από το αρμόδιο εργαστήριο ελέγχου. Η Υπηρεσία Μεταφορών και Επικοινωνιών της Νομαρχιακής Αυτοδιοίκησης για την ταξινόμηση λαμβάνει υπόψη της το Πιστοποιητικό συμμόρφωσης ΑΤΡ και διενεργεί επιθεώρηση στο όχημα. Κατά την επιθεώρηση ελέγχεται επιπλέον η συμφωνία του εξοπλισμού ( θαλάμου ) με την έκθεση ελέγχου, η ύπαρξη πινακίδας συμμόρφωσης του εξοπλισμού σύμφωνα με την συμφωνία ATP, και η ύπαρξη των διακριτικών λατινικών γραμμάτων χρώματος σκούρο μπλε σε λευκό φόντο, όπως αυτά περιγράφονται στο Προσάρτημα 4 του Παραρτήματος 1 της Συμφωνίας ATP. Άρθρο 4 Το περιεχόμενο της επιστολής εργοστασίου έχει ως εξής:  Υπόδειγμα  ΕΠΙΣΤΟΛΗ ΕΡΓΟΣΤΑΣΙΟΥ ΚΑΤΑΣΚΕΥΗΣ (πιστοποιητικό συμμόρφωσης καινούργιου εξοπλισμού) Εμείς, ……………………………….. , κατασκευαστές του εξοπλισμού ( θαλάμου ) για την μεταφορά ευπαθών τροφίμων βεβαιώνουμε ότι ο εξοπλισμός ( θάλαμος ) με στοιχεία αναγνώρισης ……….. ………………………, τα οποία φέρει επί πινακιδίου τοποθετημένου στο σημείο ………….. του θαλάμου, παράγεται εν σειρά και καλύπτεται από την έκθεση ελέγχου του εργαστηρίου ………. ….. με ημερομηνία ……………. Ο θάλαμος είναι ο ………………. της σειράς παραγωγής με ημερομηνία κατασκευής την …………. Ο υπεύθυνος του εργοστασίου  ( Ονοματεπώνυμο + Υπογραφή )  Άρθρο 5 Καταργούμενες διατάξεις Καταργείται η αριθμ. 52952/2450/25-11-2002 υπουργική απόφαση. Άρθρο 6 Ισχύς Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.  (Μετά τη σελ. 402,332) Σελ. 402,333 Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.207